De ressourcer, der er stillet til rådighed for OLT'er under 11. EUF, er fordelt som følger, jf. bilag 2 til OLT-associeringsafgørelsen, for perioden 2014-2020:

Konsekvenserne af brexit kunne mærkes på institutionelt plan. Den nye juridiske struktur indebar, at de britiske OLT'er ikke længere kunne deltage i associeringens institutionelle rammer, jf. associeringsaftalens artikel 14, som indeholder principperne for dialog og associeringens instanser (det årlige OLT-EU-forum, regelmæssige trilaterale samråd og ad hoc-arbejdsgrupper vedrørende specifikke sektorer).

Den 31. januar 2020 og ifølge bestemmelserne i udtrædelsesaftalen mellem EU og Det Forenede Kongerige, herunder en overgangsperiode indtil den 31. december 2020, blev Det Forenede Kongerige et tredjeland. Generelt fandt EU-retten fortsat anvendelse i overgangsperioden med den undtagelse, at Det Forenede Kongerige ikke længere deltog i EU's institutionelle struktur. Dette gjaldt også for de tidligere 12 britiske OLT'er, da udtrædelsesaftalens artikel 3, litra e), omfatter de af Det Forenede Kongeriges OLT'er, der er opført i bilag II til TEUF, i sit territoriale anvendelsesområde.

Støtten til OLT'er ydes hovedsagelig gennem Den Europæiske Udviklingsfond (EUF), hvor der er afsat et beløb på 364,5 mio. EUR under 11. EUF for programmeringsperioden 2014-2020 .

I OLT-associeringsafgørelsen fastlægges de retlige rammer for relationerne mellem de oversøiske lande og territorier (OLT), de medlemsstater, som de hører under, og Den Europæiske Union. I henhold til traktaten om Den Europæiske Unions funktionsmåde (TEUF) er formålet med OLT-associeringsafgørelsen at understøtte en bæredygtig udvikling af OLT'erne, og at fremme EU's værdier i resten af verden.

OLT'erne har det primære ansvar for udarbejdelsen af programmeringsdokumenterne, bl.a. med hensyn til, hvilke prioriteter deres strategier baseres på, og sikringen af, at de fornødne lokale høringer finder sted. Der er på OLT'ernes anmodning stillet teknisk bistand til rådighed for at hjælpe dem i programmeringsprocessen i overensstemmelse med artikel 81 i associeringsafgørelsen.

Budgetstøtte er den foretrukne metode til at gennemføre territoriale tildelinger i OLT'erne (indtil nu har 13 ud af 16 OLT'er modtaget støtte fra EUF). Dette er en positiv forandring fra de projektmetoder, der tidligere har været anvendt i flere OLT'er. Budgetstøtte er en effektiv metode til at håndtere tværgående, langsigtede og strukturelle udfordringer og til at opretholde en konstruktiv politisk dialog.

Fjerde del i OLT-associeringsafgørelsen fastlægger en programmeringsproces, som er specifik for OLT'erne. I modsætning til AVS-landene er programmeringen ikke baseret på nationale vejledende programmer, men er derimod en proces med ét trin, nemlig udarbejdelsen af et programmeringsdokument, der består af to dele: 1) en strategi for EU's indsats (del A) og 2) en handlingsplan (del B). Kommissionen traf kun én formel afgørelse med henblik på at godkende hvert enkelt OLT-programmeringsdokument, og denne omfatter både de strategiske retningslinjer og den detaljerede programudformning.

Ud over territoriale og regionale programmer vil det tematiske program, det eneste program for "alle OLT'er" under 11. EUF, fremme et bredt samarbejde mellem OLT'erne.

De tre regionale programmer søger at fremme samarbejdet mellem OLT'er i samme region, som har fælles problemer og prioriteter. Ved de foranstaltninger, der finansieres under den regionale tildeling, ydes der støtte til udformning og gennemførelse af omfattende regionale programmer og projekter, som har til formål at løse disse problemer. Der tilskyndes til at inddrage andre finansieringskilder, herunder andre økonomiske EU-instrumenter, gennem samarbejde med lande i Afrika, Vestindien og Stillehavet (AVS-lande) og/eller tredjelande i nærområdet samt med regionerne i EU's yderste periferi.

Ud fra de kriterier, der er fastsat i afgørelsen, anses 16 OLT'er for at være berettiget til en territorial tildeling under 11. EUF. Det bemærkes, at Grønland støttes direkte gennem EU's almindelige budget på basis af "Grønlandsafgørelsen" .

·Gennemførelsen af budgetstøtteprogrammet for ungdommen i Bonaire (3,95 mio. EUR) er kommet godt fra start. Det vil bidrage til en sundere og mere arbejdsdygtig ungdom og til at forbedre levestandarden.

·Der skete også betydelige fremskridt vedrørende bæredygtig vækst gennem det løbende budgetstøtteprogram for Montserrat, med udbetaling som led i covid-19-indsatsen af den tredje faste tranche (2,9 mio. EUR) og den anden variable tranche (2 mio. EUR). Dette budgetstøtteprogram fremmer udviklingen inden for bl.a. vedvarende energi og turisme, hvor sidstnævnte i øjeblikket er negativt påvirket af covid-19-pandemien.

·I uddannelsessektoren støttede budgetstøtteprogrammet for Anguilla den bæredygtige finansieringsplan for sektoren, den nationale kvalifikationsramme og seks skolers individuelle udviklingsplaner (med udbetaling af den fjerde faste tranche på 2.85 mio. EUR som led i covid-19-indsatsen). Aruba indledte gennemførelsen af sit uddannelsesprogram (13,05 mio. EUR) med det formål at øge niveauet af tekniske færdigheder med henblik på innovativ bæredygtig udvikling i samarbejde med universitetet i Leuven. Turks- og Caicosøerne fortsatte udrulningen af programmet (med udbetalingen som led i covid-19-indsatsen af den tredje faste tranche på 1 mio. EUR og den anden variable tranche på 3,72 mio. EUR) med henblik på at forbedre tilpasningen af teknisk og erhvervsfaglig uddannelse til arbejdsmarkedets behov.

Som led i EU's globale reaktion på covid-19 nød OLT'erne i 2020 godt af en omlægning af igangværende EU-programmer, forhåndsudbetalinger i forbindelse med støtteoperationer under EU-budgettet og mobilisering af alle de resterende midler fra EU's B-rammebeløb (katastrofebistand) til et samlet beløb på ca. 74 mio. EUR under EUF.

Covid-19-pandemien havde store konsekvenser for OLT'erne. Den skabte et hidtil uset pres på deres økonomier, da mange af dem afhænger af turisme. De led også under forstyrrelser i de globale forsyningskæder (med negative virkninger for deres import, især af fødevarer) og udsving i priserne på og efterspørgslen efter deres vigtigste eksportvarer. En begrænset skattemargen skabte yderligere pres, da den var ledsaget af et fald i den indenlandske efterspørgsel og pengeoverførsler. Som følge heraf vil de strukturelle socioøkonomiske udfordringer (ulighed, svage sociale strukturer) sandsynligvis blive forværret, hvilket vil øge de mest sårbare gruppers skrøbelighed.

Takket være det fælles engagement fra alle berørte parter er der gjort fremskridt med programmeringen af 11. EUF i 2020 gennem forbedret koordinering og dialog. Med vedtagelsen af programmeringsdokumenterne for Sint-Maarten og Curaçao i 2020 har alle 16 OLT'er med en EUF-tildeling nu afsluttet deres programmering . Hvad angår den egentlige økonomiske støtte blev der i løbet af 2020 udbetalt 53,67 mio. EUR til OLT'er under 11. EUF (se bilag I).

I 2020 blev der fortsat mobiliseret teknisk bistand for at hjælpe de territoriale og regionale anvisningsberettigede i programmeringsprocessen. Der blev vedtaget en ny facilitet for teknisk samarbejde IV (2 mio. EUR). Et samlet beløb på 1 876 946 EUR blev udbetalt i 2020 under 11. EUF's facilitet for teknisk samarbejde II og III. Dette omfattede kontrakter eller undersøgelser vedrørende teknisk bistand, der skulle bidrage til at definere OLT'ernes programmerings- og sektorstrategier eller fastslå OLT'ernes berettigelse til budgetstøtte.

·Med hensyn til turisme blev budgetstøtteprogrammet i Saint-Pierre og Miquelon afsluttet i 2019 med en samlet kumuleret udbetaling på 26 mio. EUR. I 2020 blev der indgået forpligtelser for en covid-19-tranche på 1,1 mio. EUR, som skal udbetales i begyndelsen af 2021. Fremskridtene inden for turisme og maritim transport blev demonstreret med en vigtig stigning i indkvarteringskapaciteten og styrkelsen af søfartstjenesterne mellem Saint-Pierre, Miquelon og Terre Neuve, Canada.

·Falklandsøerne nyder godt af et konnektivitetsprogram under 11. EUF. Der blev i 2020 fortsat gjort tilfredsstillende fremskridt med gennemførelsen af deres nationale infrastrukturplan. Både den tredje faste tranche (1,52 mio. EUR som led i covid-19-indsatsen) og den anden variable tranche (0,64 mio. EUR) blev udbetalt. Saint Helena, der også er tilknyttet konnektivitetsprogrammet under 11. EUF, gjorde betydelige fremskridt i gennemførslen af den digitale strategi i 2020. Den anden faste tranche (3,5 mio. EUR) og (som led i covid-19-indsatsen) den tredje faste tranche (5,65 mio. EUR) blev udbetalt.

·Med hensyn til bæredygtig turisme har Fransk Polynesien stået over for store udfordringer som følge af covid-19-pandemien. Det gjorde imidlertid fremskridt med sin sektorpolitik, hvilket gjorde det muligt at udbetale den tredje faste tranche af budgetstøtteprogrammet (12,4 mio. EUR) som led i covid-19-indsatsen. Pitcairn fortsatte også gennemførelsen af sin strategiske udviklingsplan ved at fremme turismen og kunne som led i covid-19-indsatsen drage fordel af den anden faste tranche (0,8 mio. EUR) og den anden variable tranche (0,55 mio. EUR) — dermed blev programmet afsluttet.

·I Stillehavsområdet støtter det regionale program "PROTEGE" (Projet régional océanien des territoires pour la gestion durable des écosystèmes, 36 mio. EUR) bæredygtig og modstandsdygtig udvikling i regionen ved at beskytte biodiversitet og vedvarende naturressourcer. Det bygger videre på det regionale program for 10. EUF "INTEGRE" (Initiative des territoires pour la gestion régionale de l'environnement, 12 mio. EUR), som fokuserede på integreret kystzoneforvaltning og et styrket regionalt samarbejde om bæredygtig udvikling. Den anden udbetaling (9.44 mio. EUR) blev foretaget i april 2020, hvilket bragte de samlede udbetalinger op på 16,28 mio. EUR. Et andet styringsudvalgsmøde fandt sted i april 2020.

·I Vestindien blev det regionale program "RESEMBID" (Resilience, Sustainable Energy and Marine Biodiversity Regional Programme, 42,67 mio. EUR) tilført 2,67 mio. EUR hvilket er tiltænkt som covid-19-støtte til de vestindiske OLT'er fra B-rammen som supplement til den oprindelige tildeling på 40 mio. EUR. RESEMBID sigter mod at styrke miljømæssigt bæredygtig økonomisk udvikling ved at fokusere på modstandsdygtighed, bæredygtig energi og havets biodiversitet. Målet er at opgradere forældet infrastruktur og øge dens energieffektivitet, forbedre beskyttelsen og en bæredygtig forvaltning af marin biodiversitet samt øge modstandsdygtigheden over for ekstreme, tilbagevendende naturfænomener. Der er indtil videre blevet udbetalt 3,62 mio. EUR. Et første styringsudvalgsmøde fandt sted i september 2020. For at støtte de vestindiske OLT'er i deres genopretning blev der i marts 2020 oprettet en beredskabsfacilitet for modstandsdygtighed over for covid-19 som en integreret del af RESEMBID i begyndelsen af pandemien.

·Det regionale program for det Indiske Ocean (Projet de Restauration des Ecosystèmes Insulaires de l'Océan Indien, 4 mio. EUR) har til formål at genoprette ø-økosystemerne i De Franske Besiddelser i Det Sydlige Indiske Ocean og Antarktis til gavn for den regionale biodiversitet. I juli 2019 blev der undertegnet en uddelegeringsaftale med Agence Française de Développement, og der er i alt blevet udbetalt 2,28 mio. EUR frem til december 2020. Et første styringsudvalgsmøde fandt sted i november 2020.

·11. EUF's temaprogram for alle OLT'er (17,8 mio. EUR), der for nylig fik betegnelsen GO — Green Overseas Programme, har til formål at støtte OLT'ernes bæredygtige økonomiske, sociale og miljømæssige udvikling med fokus på kulstoffattige og bæredygtige energiøkonomier. Modstandsdygtighed over for klimaændringer og covid-19-pandemien blev udvalgt som delkomponenter. Der blev i august 2020 undertegnet en kontrakt med Expertise France, som er det udvalgte gennemførelsesagentur. Den første udbetaling (1,66 mio. EUR) fandt derefter sted i 2020.

Endelig skal det nævnes, at EU i 2020 støttede Associeringen mellem de oversøiske lande og territorier (OCTA) med et driftstilskud (550 000 EUR). Dette forbedrede Associeringens muligheder for at opfylde sit mandat, især koordinering af OLT-partnerne med henblik på at fremme dialogen med EU, fremme partnerskabet og støtte medlemmernes kollektive arbejde på en række områder af fælles interesse inden for rammerne af associeringen mellem EU og OLT.

c)Institutionel dialog

Tre former for dialog er fastsat af associeringsaftalen:

OLT-EU-forummet

Det 18. EU-OLT-forum blev på grund af covid-19-restriktionerne afholdt i december 2020 i Bruxelles ved hjælp af videokonference, under ledelse af EU's kommissær med ansvar for internationale partnerskaber, Jutta Urpilainen, og med deltagelse af højtstående repræsentanter fra OLT'erne og de medlemsstater, som de er knyttet til. Ved denne lejlighed overgik formandskabet for OCTA fra Curaçao til Ny Kaledonien.

I forummet anerkendte EU, OLT'erne og de medlemsstater, som de er knyttet til, at 2020 var et afgørende år for de fremtidige OLT-EU-forbindelser set i lyset af forhandlingerne om den nye associeringsafgørelse, EU's flerårige finansielle ramme for 2021-2027, brexit-forhandlingerne og rammerne efter Cotonou-aftalen.